|  |
| --- |
| *Projektas* |
| Pagėgių savivaldybės taryba**sprendimas**dėl KARVIDĖS, KAIP bešeimininkio turto, įrašymo į PAGĖGIŲ SAVIVALDYBĖS administracijos BUHALTERINę apskaitą  |
| 2022 m. balandžio 4 d. Nr. T1-83Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 „Dėl Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunkčiu, Lietuvos Respublikos civilinio kodekso 4.58 straipsnio 1 dalimi ir atsižvelgdama į Pagėgių savivaldybės administracijos Architektūros ir kraštotvarkos skyriaus vedėjo − vyriausiojo inžinieriaus 2022 m. sausio 26 d. raštą Nr. AR- 22/05 „Dėl statinio, kuris neturi savininkų ar savininkai nežinomi“, Pagėgių savivaldybės taryba

n u s p r e n d ž i a:

1. Įrašyti į Pagėgių savivaldybės administracijos buhalterinę apskaitą ilgalaikį materialųjį turtą kaip bešeimininkį – karvidę, kurios unikalus Nr. 4400-5851-1305, bendras plotas − 97,45 kv. m, žymėjimas plane 1Ž1p, kadastro duomenų fiksavimo data 2022-03-29, registro Nr. 44/2737092, esančią Kerkutviečių k., Lumpėnų sen., Pagėgių sav.

 2. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Lietuvos Respublikos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotam asmeniui dienos.

SUDERINTA:

Administracijos direktorius Virginijus Komskis

Dokumentų valdymo ir teisės skyriaus vyresnioji specialistė Ingrida Zavistauskaitė

Dokumentų valdymo ir teisės skyriaus vyriausioji specialistė

(kalbos ir archyvo tvarkytoja) Laimutė Mickevičienė

Parengė Laimutė Šegždienė,

Turto ir ūkio skyriaus vedėja

 Pagėgių savivaldybės tarybos

 veiklos reglamento

 2 priedas

**SPRENDIMO PROJEKTO „DĖL KARVIDĖS, KAIP** **bešeimininkio turto, įrašymo į PAGĖGIŲ SAVIVALDYBĖS ADMINISTRACIJOS BUHALTERINę apskaitą”**

**AIŠKINAMASIS RAŠTAS**

2022-04-04

 ***1.Parengto projekto tikslai ir uždaviniai:*** Įrašyti į Pagėgių savivaldybės administracijos buhalterinę apskaitą karvidę, esančią Kerkutviečių k., Lumpėnų sen., Pagėgių sav. ir pradėti turto pripažinimo bešeimininkiu turtu procedūrą.

 ***2. Kaip šiuo metu yra sureguliuoti projekte aptarti klausimai***: Pagėgių savivaldybės administracijos Architektūros ir kraštotvarkos skyrius informavo apie statinį − karvidę, kuri neturi savininko ar savininkas nežinomas. Vadovaujantis Taisyklių (nurodytų preambulėje) 3.2 papunkčiu, nurodytų statinių apskaitymo ir pripažinimo bešeimininkiu turtu klausimus turi spręsti savivaldybės vykdomoji institucija, kuriai priskirta šių statinių naudojimo priežiūra. Statinys yra apgriuvęs ir kelia pavojų aplinkiniams.

 ***3. Kokių teigiamų rezultatų laukiama:*** savivaldybė kreipsis į teismą dėl statinio pripažinimo bešeimininkiu ir perdavimo Pagėgių savivaldybės nuosavybėn.

 ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

 ***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti:*** Pagėgių savivaldybės administracijos Turto ir ūkio skyrius.

 ***7. Ar reikalinga atlikti sprendimo projekto antikorupcinį vertinimą:*** nereikalinga**.**

 ***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi):*** Turto ir ūkio skyrius, 1 metų laikotarpis.

 **9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

 ***10. Projekto rengėjas ar rengėjų grupė.*** Turto ir ūkio skyriaus vedėja Laimutė Šegždienė, tel. 8 441 70 410.

 ***11. Kiti, rengėjo nuomone, reikalingi pagrindimai ir paaiškinimai:*** projektas parengtas Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklėmis, patvirtintomis Lietuvos Respublikos Vyriausybės 2004 m. gegužės 26 d. nutarimu Nr. 634.

Turto ir ūkio skyriaus vedėja Laimutė Šegždienė

